lflage/wiki-talks huggingface dataset:
Diskuto:Historio de la Esperanto-movado en Israelo (Wandel)

message: La artikolo enhavas kompletan tekston per skanaĵoj, kio estas deklarita mallibera enhavo. Mi demandis la aŭtoron pri nuntempa kopirajta situacio kaj agos laŭ lia respondo. --KuboF (diskuto) 22:44, 18 Nov. 2014 (UTC)
replies: text: La aŭtoro al mi retpoŝte konfirmis intencon liberigi la verkon. Se vi konas aliajn aŭtorojn,kies verkoj estas (dume kontraŭleĝe) en Vikipedio, bonvolu kontakti ilin. --KuboF (diskuto) 19:00, 19 Nov. 2014 (UTC)
thread_title:  Ebla kopirajtorompo
Diskuto:Surdmutuloj pri si mem

message: La artikolo enhavas kompletan skanitan materialon en Komunejo tamen mi trovis, ke unue el la aŭtoroj mortis maljam en 1991 kaj tiel la verko (almenaŭ lia parto) daŭre estas kopirajte protektata. Pri la dua aŭtoro kaj pri la tradukisto mi ne trovis sufiĉajn informojn. Tial mi proponis forigon en Komunejo. Se vi konas aldonajn detalojn, bonvolu diskuti tie. --KuboF (diskuto) 22:48, 18 Nov. 2014 (UTC)
replies: text: Nu, la dosieroj estis forigitaj. Se neniu kapablos prizorgi liberigon, ni povos la materialon uzi maljam en 2062... --KuboF (diskuto) 12:05, 24 Nov. 2014 (UTC)
thread_title:  Ebla kopirajtorompo 

message: ?
thread_title:  kion signifas partuminton?
Diskuto:Esperanto 3000

message: La artikolo enhavas kompletan tekston de unu ilia broŝuro per ties skanaĵoj, kio estas deklarita mallibera enhavo. Mi demandis la aŭtorojn pri nuntempa kopirajta situacio kaj agos laŭ ilia respondo. --KuboF (diskuto) 22:57, 18 Nov. 2014 (UTC)
thread_title:  Ebla kopirajtorompo
Diskuto:Ŝramano

message: La artikolo "Ŝramanismo" estu kunfandita en tiun artikolon "Ŝramano".
Into this article should be merged the article "Ŝramano".
--Rosarino (diskuto) 22:56, 19 Nov. 2014 (UTC)
thread_title: Kunfandi "Ŝramanismo"
Diskuto:Aleksandra ĝardeno

message: Mi alinomis Aleksandrova Ĝardeno al Aleksandra ĝardeno. La lasta esperantigo de rusa "Александровский сад" estas pli  ĝusta ĉar 1) Aleksandra ĝardeno ricevis sian nomon de la caro Aleksandro, 2) la nuna varianto estas uzata en beletro (ekzemple La Majstro kaj Margarita). --Dima41 (diskuto) 13:58, 22 Nov. 2014 (UTC)
thread_title:  Esperantigo
Diskuto:Vulgara latina

message: Ni povus plilongigi la artikolon. Speciale ni povus aldoni Esperanton al la ekzemploj en 4 lingvoj. Ofte Esperanto estas tre simila al la latina. --Hans Eo (diskuto) 12:28, 23 Nov. 2014 (UTC)

message: Mankas fonto pri uzo, ĉu klasike ĉu nur vulgare uziĝis, sed oni trovas ĉe Seneko «O quantum erat sæculi decus, imperatorem, triumphalem, censorem uno caballo esse contentum, et ne toto quidem! partem enim sarcinæ ab utraque parte dependentes occupabant. Ita non omnibus obesis mannis et asturconibus et tolutariis præferres unicum illum equum ab ipso Catone defrictum?» Supozeble pro «καββάλλω» laŭ senco de «equus castratus». Oni ne ignoru ke malgraŭ ia tendenco sinonime interŝanĝi «equus» kontraŭ «caballus», oni ne povas prave defendi plenan anstataŭon pro (hisp.) «yegua» kaj (fr.) «ive», ambaŭ rektaj derivoj de «equa». CIL enhavas la jenan frazon, «Qui asinos, asinas, caballos, equas sub præcone vendiderat.» kiu implikas partan anstataŭon kian ni plu konas. Pauchjo (diskuto) 23:16, 20 jan. 2020 (UTC)
replies: text: Komparu: «Alii deducunt a κάω excavo, inde factum cavo vel cabo, a quo caballus seu castratus, ut etiam caper et capus. Hujusmodi equis usi sunt veteres versandis in pistrino molis, oneribus portandis, et vecturis trahendis.» kaj «Sed tamen videtur caballus fuisse vocabulum vulgari sermone tritum ad significandum equum parvi pretii hominibus oneribusque portandis vecturisque trahendis opportunum.» kaj denove ĉe Seneko notu «Succussatoris, tætri, tardique caballi.» Eble cf. apud «canterius» por pli da detaloj. Ne mankas fontoj pri klasika uzo...ĉu fontoj pri uzo ĉe soldatoj (specife en kontrasto kontraŭ oratoroj) ekzistas...eble iu Rumania?
thread_title:  Caballus
Diskuto:Al fino de la mondo

message: Saluton. Ĉu "En finan de la mondo" estas ĝusta traduko de la pola "Na koniec świata"? Mi dubas pri tio, ĉar koniec ja estas substantivo. Tial mi proponas alinomi la artikolon. Sed al kiu titolo? Ĉu eble al "Al fino de la mondo"? Sed unue ni diskutu tion ĉi tie, se eble estas alia eblo traduki tion. --Tlustulimu (diskuto) 12:49, 26 Nov. 2014 (UTC)
replies: text: Saluton. Sen koni iom ajn pri la pola, mi supozas, ke temas pri En finon de la mondo aŭ "Al fino de la mondo". Oni alinomigu jam, ĉefe ĉar tiu titolo aperas jam en aliaj artikoloj kiaj ĉe Magdalena Łazarkiewicz. La aŭtoro estas iom novulo kaj mi ne certas ĉu li kontrolas tiun paĝon.--kani (diskuto) 22:44, 26 Nov. 2014 (UTC)
replies: text: :Saluton. Bedaŭrinde vi absolute pravis. Mi jam korektis. Dankon por la vigleco.----kad.AVRo (09:25, 27 Nov. 2014 (UTC)
replies: text: :: Bone kad.AVRo! Nur mi petas vin, sekvafoje bonvolu artikolon alinomi kaj ne kopi-alglui. Kiam vi estas ununura aŭtoro de fonta artikolo, ne estas grava problemo, sed se intertempe iu alia redaktus la artikolon, ni perdus informon pri tio. Amike. --KuboF (diskuto) 20:26, 28 Nov. 2014 (UTC)
replies: text: :::Ĝuste tiun informon mi bezonis. Dankon ankoraŭfoje.----kad.AVRo (13:25, 29 Nov. 2014 (UTC)
thread_title:  Titolo de la artikolo
Diskuto:Plutokratio

message: Ĉu eble oni povas esperantigi la terminon laŭ senco sen uzado de malnovgreka varianto? Ekzemple "riĉopovo" aŭ "riĉularopovo". "Plutokratio" en Esperanto estas troa vorto. --Dima41 (diskuto) 14:50, 26 Nov. 2014 (UTC)
thread_title:  Nomo en Esperanto
Vikipedia diskuto:Neŭtrala vidpunkto

message: "estas grava regulo" - ĉu Vi ne pensas ke "grava" estas malneŭtrala vorto? Ĉu ne ciuj reguloj estas egalaj? Marek Mazurkiewicz (diskuto) 21:06, 30 Nov. 2014 (UTC)
replies: text: Ekzistas ioma (ne ĉiam videbla) hierarĥio de reguloj. Ekz. tiu ĉi apartenas al 5 fundamentaj principoj de Vikipedio. Do jes, ĝi estas grava (kaj eĉ neŝanĝebla!). Male, ekzistas (aŭ povas ekzisti) aliaj reguloj, kiuj tamen plejparte estas starigataj por ke kontribuantoj ne mortigu unu la alian. Bona ekzemplo estas regulo pri landonomoj dank' al kiu ni evitis alinomadajn militojn aŭ (dume nura propono) Regulo de tri malfaroj por instigi homojn diskuti kaj ne malfarad-militi. Tiuj duaj reguloj eĉ povas esti ŝanĝitaj, se la komunumo volos; malkiel principoj. --KuboF (diskuto) 23:46, 1 Dec. 2014 (UTC)
replies: text: :  Do ĉu bone estus ŝanĝi el "grava regulo" al "principo" en tiu teksto? Marek Mazurkiewicz (diskuto) 00:18, 2 Dec. 2014 (UTC)
replies: text: :: Bona ideo. Mi jam faris kun aldonaj ŝanĝoj (kiel ekzemple uzado de nebula vortumo en unu el bazas klarigaj paĝoj...). --KuboF (diskuto) 00:42, 2 Dec. 2014 (UTC)
thread_title:  Graveco
Diskuto:Cayetano Redondo

message: Mi opinias, ke oni devas uzi tia alfabeto por montri elparoladon de iu nomo fremda. Apogante tiun ideon, oni uzis fremdan (grekan) literon (teta: θ) en tiu-ĉi artikolo. Do oni povas dedukti, ke ne estu uzendaj, por montri elparolon pri fremda vorto, nur literoj rigore Esp-aj. Aliaj literoj kaj signoj povas k devas esti uzataj. La Internacia Fonetika Alfabeto jam ekzistas kaj funkcias. 
Kial oni ja ne devas uzi tion? 
Krome: en E-o oni ne kapablas diferenc(on evident)igi inter ferma/malferma sonoj vokalaj: Ekz.: [o] kaj [ɔ].
Retornaire (diskuto) 23:14, 30 Nov. 2014 (UTC)
thread_title: Uzinda estas la Internacia Fonetika Alfabeto
Kategorio-Diskuto:Kanaoj

message: La artikoloj sub ĉi tiu kategorio estas skribataj per esperanta alfabeto. Tamen, la maniero ne estas fiksita nek universala. Por eviti la militon inter "Romaĵi" kaj "Romaĝi" kune kun kunrei-a "Rômazi" kaj hepburna "Rōmaji", ĉu ni titoligu la artikolojn per la originaj japanaj literoj (kanaoj)? 
Jen estus eblaj kelkaj Esperantaj variaĵoj por unu litero:
* Fu (kanao), Hu (kanao) -> ふ
* Hi (kanao), Ĥi (kanao) -> ひ
--Salatonbv (diskuto) 00:52, 3 Dec. 2014 (UTC)
Bazata de "http://retpagxo.xxxxxxxx.jp/lernolibro.html". Tiu paĝo havas transliteruman sistemon de kanaoj laŭ esperanta alfabeto.
--飯江誰出茂 (diskuto) 08:10, 9 Dec. 2014 (UTC)
replies: text: Dankon pro montri la fonton. Rilate al tio ni havis kelkajn longajn diskutojn enhavante Diskuto:Transskribo de la japana lingvo en Esperanton. Ne ĉiuj povas tute samopinii kun via maniero, se ili estas por . "Maĉĉi" ekzemple estu polemika literumo. Do oni elektu sakuran manieron, rekte kanaoj. Kion vi pensas?--Salatonbv (diskuto) 14:25, 9 Dec. 2014 (UTC)
replies: text: : , mi denove dankas vin pro krei kanaajn artikolojn. Tamen, mi proponas alinomi la titolojn per la hepburna aŭ origina kanao. Vidu la aliajn vikipediojn je la artikolo Ŝi (kanao) :d:Q40582. En latinalfabetaj lingvoj nur Esperanta Vikipedio uzas la literumon "ŝi" sed aliaj "shi" laŭ japana oficiala latinigo. En Esperanto, "ŝi" estas pronomo. Via citaĵo "http://retpaĝo.xxxxxxxx.jp/lernolibro.html" sen propra aŭtoro ne estas aŭtoritato en Esperanta komunumo sed nur opinio. Estas multaj aliaj opinioj pri esperanta alfabeto por la japana lingvo. Kelkaj japanaj esperantaj rondoj eĉ ŝatas kunrei-sistemon. Sed neŭtrala literumo en enciklopedio devas havi fidindajn fontojn kiel oficiala latinigo en Japanio. Amike,--Salatonbv (diskuto) 23:26, 25 Jun. 2015 (UTC)
thread_title:  alinomu artikolojn?
Diskuto:Salem (Masaĉuseco)

message: La ŝtato Masaĉuseco
La urbo Salem?->Salemo 
replies: text: Saluton, nekonatulo. Ĉu vi celas ŝanĝon de la titolo? Se jes, tion devus fari alsalutinta uzanto, ĉar pro teknikaj kialoj IP-uloj kiel ekzemple vi ne povas laŭlicence alinomi artikolon. --Tlustulimu (diskuto) 17:42, 4 Dec. 2014 (UTC)
thread_title:  Titolo
Diskuto:Modelo-vidigilo-regilo

message: Laŭ mi la elektitaj nomoj vidigilo kaj religo ne bone taŭgas.
regi kutime ne uzatas tiel kaj anstataŭ la afikso "- il -" mi uzus "- ad -" aŭ "- aĵ -".
Mi proponas la jenan: Modelo-Prezentado-Stirado
--Fenris.kcf (diskuto) 11:22, 5 Dec. 2014 (UTC)
thread_title:  Nomoj
Diskuto:QRZ.com

message: kara Dima
pri tiu temo principe ne eblas fari sciencajn studojn. Do literaturaj fontoj laŭ viki-normo ne eblas. Tamen la listo estas interesa. 
En qrz.com troviĝas informoj pri aktivaj esperantistoj en la kampo amatora radio.
Vi kritikas, ke la artikolo enhavas reklamon. Mi forte rifuzas tiun kritikon. La listo donas utilajn informojn pri nia lingvo, tial varbado pri ĝi estas utila. 
Eĉ se vi mem ne estas radioamatoro, vi rajtas eniri en la liston kaj senti ĝies etoson. --Hans Eo (diskuto) 18:50, 7 Dec. 2014 (UTC)
La "fonto" estas www.qrz.com
Tiu donas ĉiujn bezonatajn informojn. Se neniu alia plendo venos, mi baldaŭ forigos la rimarkon. --Hans Eo (diskuto) 12:23, 30 Jun. 2015 (UTC)

message: Kiam mi aliĝis en qrz.com, tio estis senkosta, kaj mi ĝis nun ne pagas ion. Nun mi volis varbi por tiu tre utila afero kaj volis informi pri la maniero aliĝi. Aperis diversaj ofertoj, kiuj kostas monon, kaj ĉiujare denove. Ĉu vere ne plu ekzistas la senpaga eblo?
 
Kiu scias? Bv. informi, Hans DJ4PG
--Hans Eo (diskuto) 14:50, 10 nov. 2017 (UTC)
Serĉante pri la problemo per google mi trovis informon, kiu helpas. Mi jam enmetis tiun en la artikolon.
Se vi estas radioamatoro kaj volas aliĝi, mi helpos. Mia retadreso estas mia voksigno ĉe t-online.de --Hans Eo (diskuto) 15:45, 12 nov. 2017 (UTC)
thread_title:  ĉu senkosta ankoraŭ? 

message: Mi ankaŭ opinias ke informo pri esperantaj retpaĝoj kaj eĉ rekomendo aldoni la vorton "Esperanto" en la biografioj estas utila. Ofte oni legas pri esperanto en eo.wikipedia.org dum en alilingvaj vikipedioj tio ne okazas.  
Estas eraro en la eksteraj ligiloj, krome aperas neniu intervikia ligilo, mi klopodas aldoni.
thread_title:  Jes Esperanto
Diskuto:Kinŝaso

message: pli granda urbo de la Demokratia Respubliko Kongo kaj havenurbo: 
laŭ mi eble estas ĝuste: la plej granda (urbo)
se pli granda - temas pri komparativo - sen komparo...
replies: text: - --Dominik (diskuto) 20:31, 9 Dec. 2014 (UTC)

message: plenome "Demokratia Respubliko Kongo", sed pro la longeco la informkesto montriĝas tro larĝa. 
Kiel oni povas vidi en la historio de tiu ĉi artikolo, Mi provis enmeti  sed tiam la nomo ne estis rekonita, ankaŭ kiam mi uzis ligilon tio ne funkciis, la flago ne montriĝis sed estis defaŭltita signo "?" ! 
Ĉu mi sukcesis ekspliki la situacion klare? Do Kion oni povus fari? Sj1mor (diskuto) 15:06, 7 apr. 2024 (UTC)
replies: text: Helpis por aperigo de linisalto ŝanĝo de la uzo al . Tlustulimu (diskuto) 15:16, 7 apr. 2024 (UTC)
thread_title:  Longa nomo kiel valoro al parametro
Diskuto:Santolino

message: Dunomo estas la formala metodo de nomado de la specioj, por genro oni ne uzas dunomon.
Tie estus plu taŭga uzi parametrojn taksono = Santolino kaj taksono tipo = genro. Ĉu ne ? --pino (diskuto) 12:26, 12 Dec. 2014 (UTC)
thread_title:  Dunomo
Diskuto:Aristofano de Bizanco

message: Ŝajnas, ke la formo "Bizanco" estas pli kutima ol "Bizantio".   Do, la vikipedia artikolo ankaŭ estas Bizanco. Ĉu oni volus alinomi la titolon?--Salatonbv (diskuto) 02:27, 13 Dec. 2014 (UTC)
# --Dominik (diskuto) 05:09, 13 Dec. 2014 (UTC)
thread_title:  titolo
Diskuto:Nigra lingvo

message: En la verkaro de Tolkien, la enskribo en la Ringo havis nur kvar strofojn. Ili estas parto de la pli longa verso pri la Ringoj, sed tion en la Nigra Lingvo ni ne scias. De kie, do, la kvina strofo en ĉi tiu paĝo, laŭdire tradukaĵo en la N.L.-on el la anglalingva "In the land of Mordor where the shadows lie"?
Mi demandis tion en la anglalingvia Vikipedio, en Vikipedia diskuto:VikiProjekto Mez-Tero, § Ĉu kvina strofo de Ring-enskribo Nigralingve?. Respondis De728631 (mi tradukas):
replies: text: Mi suspektas, ke tio estis rekonstruita por la ludo Middle-earth: Shadow of Mordor (Mez-Tero: Ombro de Mordor). Almenaŭ, mi trovis la tutan poemon en la Nigra Lingvo (kaj la Kvenja kaj la Sindara) ĉe la Shadow of Mordor Wikia (Vikiujo por tiu ludo). Pri la originala Nigra Lingvo, la enskribo en la Ringo kaj iom da Orka fidiraĵo estas la solaj eldonitaj tekstoj enlistigitaj de Fauskanger.
--Thnidu (diskuto) 04:36, 19 Dec. 2014 (UTC)
thread_title:  Ĉu kvina strofo?
Diskuto:Handikapo

message: Laŭ la :hu:Fogyatékosság. Koracio (diskuto) 18:03, 21 Dec. 2014 (UTC)

message: Malkapablo kaj handikapo ne estas la samaj aferoj. Se homo estas ekz. malsana, li ne kapablas (ne povas) dum la malsano labori, se homo estas handikapito ekz. li ne havas la manon aŭ la kruron, li estas invalido kaj lia vivo estas tute ŝanĝita. Mi opinias, ke la paĝo devus havi la nomon handikapo. Petr Tomasovsky (diskuto) 18:45, 27 okt. 2021 (UTC)
thread_title:  Ĉu handikapo aŭ malkapablo?
Diskuto:Izabela de Brazilo

message: La nomo de la artikolo estu "Izabela de Brazilo", ne "Izabela el Brazilo". Por regantoj de monarĥioj kaj anoj de regantaj familioj la normala uzo ĉiam estas "<nomo> de <regno>" (aŭ "<nomo> la <numero> de <regno>"). - Sincere, Moldur (diskuto) 19:14, 22 Dec. 2014 (UTC)
thread_title:  Izabela ''de'' Brazilo
Diskuto:Nordĉina dialektaro

message: La lingvo informoj skatolo estas erara. Nordĉina dialektaro signifas mandarena ĉina, ne ĉiuj ĉinaj lingvoj. -- Yejianfei (diskuto) 17:45, 23 Dec. 2014 (UTC)
thread_title:  Erara informo skatolo 

message: Fakte ĉiuj lingvoj, escepte nur unu, mencias mandarenan anstataŭ nordĉinan. kani (diskuto) 22:22, 20 dec. 2023 (UTC)
replies: text: @Kani

text: Vikipedio prefere uzu la ligilon al la ĉina normlingvo (putonghua) por referenci al la ĉina aŭ ĉina lingvaro. Ankaŭ la angla havas lingvaron ĉar la angla diferencas diversloke (Usono, Britio, Aŭtralio, ktp) Alifono (diskuto) 10:13, 23 dec. 2023 (UTC)
replies: text: :Mi nek kreis tiun artikolon nek estas fakulo pri la temo. Mi vidis nur ke ne kongruas la esperantlingva nomo de la artikolo kun la elekto de la aliaj lingvoj. kani (diskuto) 18:21, 23 dec. 2023 (UTC)
thread_title:  Mandarena
Diskuto:Ciro la 2-a

message: La titolo "Kiro la 2-a (Persio)" havus sencon, se estus pluraj historie simile gravaj regantoj kun sama nomo "Kiro la 2-a". Mi tamen ne trovas ajnan alian kompareblan samnomulon, kaj la paĝo "Kiro la 2-a" simple sendas ĉi-tien. Do: la titolo "Kiro la 2-a" plene sufiĉas, kaj "Kiro la 2-a (Persio)" samkiel "Kiro la Granda" estu alidirektiloj. ThomasPusch (diskuto) 19:30, 28 Dec. 2014 (UTC)

message: La establita nomo en Esperanto por tiu ĉi persa reĝo ĉiam estis (ĝis Vikipedio) Ciro. Li menciiĝas pli ol dudek fojojn kiel "Ciro" en la Londona Biblio (t.e. en la biblia versio bazita sur la tradukoj de Zamenhof mem). Post jardeko da kirado en Vikipedio, mi nun provos ŝanĝi la titolon dum la semajno de famkonateco de tiu artikolo. Se troviĝas gravaj kialoj por ne reiri al la tradicia Esperanta nomo, bonvolu klarigi tion al mi kaj, tie ĉi, al la cetera legantaro. --Haruo (diskuto) 16:41, 13 Okt. 2015 (UTC)
replies: text: Mi tre ĝojas pri la alinomigo, dankon. --AndyHM) 2:15, 15 Okt. 2015 (UTC)
replies: text: :Tute konsentite! Mi mem ne havas la Londonan Biblion, kies unua parto (la Tanaĥo) estas traduko de Zamenhofo, kaj tial ne rimarkis la problemon kiam mi en mia supra noto kritikis alian nelogikaĵon de la artikola titolo, sed ja mi senhezite subtenas la atentigon de Haruo. En la artikola teksto mi trovis mencion pri dua reganto de la dinastio, kiu nun en Vikipedio nomatas Kiro la Juna. Mi daŭre ne povas kontroli ĉu ankaŭ pri li estas mencio en la Londona Biblio, sed eĉ se ne, pro sameco mi proponus ankaŭ tie alinomigon al la nomformo "Ciro", kun klariga noto en la tiea diskutpaĝo pri la kialo.  Ĉu vi volus mem fari tion? ThomasPusch (diskuto) 08:59, 18 Okt. 2015 (UTC)
replies: text: ::Flanke, mi ankoraŭ aldonas artikoleton pri la antikva enciklopedio Geografio (Strabono) por forigi ruĝan ligilon.  Ĉu vi ne volus ankoraŭ esperantlingvigi la parte pure anglalingvajn referencojn? ThomasPusch (diskuto) 09:33, 18 Okt. 2015 (UTC)

text: ::Hm, iom stultas havi artikolon "Ciro la 2-a", sed ne artikolon "Ciro la 1-a" - kial do sencus la nombrigo "2-a"? Tial mi ankoraŭ aldonis novan artikolan ĝermon "Ciro la 1-a", kaj fermis tiun logikan truon. ThomasPusch (diskuto) 10:14, 18 Okt. 2015 (UTC)
thread_title:  Ciro 

message: La teksto elektiĝis elstara artikolo la 2-an de novembro 2015, post kiam jam antaŭe, de la 42-a ĝis 44-a semajno de 2015, ĝi prezentiĝis kiel vikipedia artikolo de la semajno. ThomasPusch (diskuto) 20:34, 2 Nov. 2015 (UTC)
thread_title:  Elstara
Diskuto:Desereta alfabeto

message: Estas iom strange, tamen rimarkindas hezito pri la prononco de la nomo: la angla versio indikas /dɛzəˈrɛt/ laŭ la LDS-vortaro, tamen granda plimulto da prialfabetaj artikoloj nomas ĝin /desiret/:
http://www.omniglot.com/writing/deseret.htm
http://www.utlm.org/images/deseretalphabetbook_cover.jpg
http://www.utlm.org/images/deseretalphabet_englishequiv.gif
Mi ne vidis mormonalfabetan nomon de la skribo respondan al «desereta».
Ĉar la alfabeto pretendas esti fonetika, konvenus esperantigi ĝin surbaze de ĝia propra skribo, do «Desireta alfabeto» (laŭ 𐐔𐐯𐑅𐐨𐑉𐐯𐐻); aŭ «Dezareta alfabeto» (laŭ 𐐔𐐯𐑆𐐲𐑉𐐯𐐻, t.e. /dɛzʌˈrɛt/).  La unua ŝajnas pli oportuna kaj rekonebla en Esperanto (kaj konforma al la uzado de plimulto). La ŝablonaj resumoj en ĉiulingvaj artikoloj donas tiun nomon:
Sergio (diskuto) 15:22, 10 Jan. 2015 (UTC)
thread_title:  Pri la nomo de la alfabeto
Diskuto:Bruanto

message: PIV2005 pli trafe rekomendas la terminon bruanto por ĉi tiu nocio. Ĝi havas evidentajn avantaĝojn:
# Ĝi estas radikŝpara kaj klara (notu ke en Esperanto ne ekzistas verbo obstrui).
# Ĝi estas pli trafa ol la supozata «obstrukcanto»: la karakteriza eco, kontrasta kun la sonoranto estas bruo, la turbulento; dum obstrukco aperas ankaŭ ĉe la sonorantoj fluaj, kia /l/; kaj nazaj, kia /m/. La angla termino, kiun paŭsas «obstruanto», estas koncepte fuŝa, malpli taŭga, ol «bruanto».
# «Bruanto» estas sufiĉe internacia, kp la francan «consonne bruyante», la germanan «Geräuschkonsonant», la rusan «шумный согласный».
Same estas en ReVo: bruanto.
Mi rekomendas alinomi al «bruanto».
Sergio (diskuto) 06:19, 15 Jan. 2015 (UTC)
thread_title:  Pli ĝusta nomo estas «bruanto»
Diskuto:Makulpetrelo

message: Kie mi povas kontroli ke en Esperanto ekzistas "Makulpetrelo"? En PIV ne estas. Marek Mazurkiewicz (diskuto) 14:40, 16 Jan. 2015 (UTC)

message: "manĝas ĉefe fiŝojn kaj kalmarojn, kaj ankaŭ iome da krustuloj. Ĝi estas transekvatora migranto, kiu reproduktiĝas en Nov-Zelando kaj iome en aliaj pli malgrandaj...
Do transsekvator? sed kio estas transekvatora? mi ja konas la radikon sekv sed ne la formon sekvator Sj1mor (diskuto) 05:47, 30 maj. 2024 (UTC)
thread_title:  "transekvatora"
Diskuto:Muzeo Kunfluejoj (Liono)

message: Ĉu nur min ŝokas la titolo de tiu artikolo? Mi proponus "Muzeo de kunfluejoj" aŭ "Kunflueja muezo", sed "Kunfluejoj muzeo" estas sendube gramatike malĝusta. Mutichou (diskuto) 17:22, 19 Jan. 2015 (UTC)
thread_title:  Titolo
Diskuto:Colo

message: La frazo
"Necesas rimarki, ke malgraŭ malpliiĝo de ĝenerala uzo, colo estas vastege uzata en komputiko, kie preskaŭ ne estas uzata metro-sistemo."
nepre bezonas klarigon, precizigon aŭ, pli verŝajne, forigon. --Surfo 13:45, 22 Jan. 2015 (UTC)
thread_title:  "Vastega uzo en komputiko"
Diskuto:Senusret la 3-a

message: Mi ne komprenas la nom-elekton. Nur la itala lingvo uzas la formon Sesostri. Kial ne uzi la pli oftan formon Senusret? Narvalo (diskuto) 14:43, 26 Jan. 2015 (UTC)
replies: text: Proksimume sama nombro de lingvo uzas ion similan al Senusret kaj la alia duono ion similan al Sesostris (ekzemple ĉiuj lingvoj de Iberio, la germana, kroata..). Sed Senusret sendube estas bonja elekto, despli ke lia patro en Esperanto havas tekston kun titolo Senusret la 2-a. Mi do ŝanĝas la nomon laŭ propono de Narvalo. ThomasPusch (diskuto) 02:24, 30 okt. 2023 (UTC)
 --ThomasPusch (diskuto) 02:16, 30 okt. 2023 (UTC)

message: Ĉi tie ŝajne ne kaŝiĝas strangaj personaj hipotezoj, sed tamen ekzotikas ekzemple ke en la bibliografio nur menciatas italaj tradukoj de iuj libroj, ne la originaloj, kaj eblas nur supozi en kiuj lingvoj origine estis la libroj (se iu aŭtoro kun anglalingva Wilson John A. en Munkeno, Germanio eldonis libron, ĉu li faris tion origine angle aŭ germane?). Necesas iam kontroli alilingvajn versiojn kaj la interreton, kaj trovi ĉie la originalajn verkojn. ThomasPusch (diskuto) 10:44, 10 nov. 2023 (UTC)
Cetere: La duan informkeston, tre mallerte faritan, mi elprenas, ĝi ne donas iun informon kioun la unua informkesto ne prezentus pli lerte. Nur la alian foton el la dua informkesto mi elmetas al la normala teksto - ĝi ankoraŭ uzeblas. Pri fotoj: En la teksto estas alia foto, kun fuŝa subskribo "landlima stelao". Vorto "stelao" tute ne ekzistas, la subskribo ĝuste estas "landlima steleo", kun interna ligilo nur de "steleo". Vere impresas kiel la eksa uzanto gaje metis multegajn tekstojn en pli-malpli Esperanto, tute ne zorgis pri eraroj aŭ kontroloj de la informoj kaj plene fidis ke iuj aliaj redaktantoj, eble post jardeko, riparos kaj purigos liajn fuŝojn... ThomasPusch (diskuto) 11:02, 10 nov. 2023 (UTC)
 
Ankoraŭ cetere tute detala, malcentra komento: Frazo estas vortokombino kiu almenaŭ havas subjekton kaj verbon: Frazo devas komenciĝi per majusklo kaj finiĝi per punkto, ankaŭ en fota priskribo. Sed se ne temas pri frazo, nur pri iu noto de substantivo, eble kun detaligo, sen verbo kiu igas ĝin frazo, tiam tiu ne-fraza noto laŭ la gramatiko ne bezonas komenciĝi per majusklo kaj finiĝi per punkto. Ĉu komprenite? ThomasPusch (diskuto) 11:17, 10 nov. 2023 (UTC)
thread_title:  Ek-redaktaj notoj (tute ne estas finredakto)